王弘 (弘治進士)

王弘（），字叔毅，南京廣洋衛籍，應天府六合縣人，明朝政治人物，弘治癸丑進士。

生平
成化十六年（1480年）庚子科應天府鄉試第四名舉人。弘治六年（1493年）中式癸丑科會試第七十六名，三甲第八十一名進士，授行人司行人，十八年十一月擢授南京福建道试監察御史。正德初年，劉瑾八虎乱政，王弘与十三道御史陆昆、薄彥徽、葛浩、貢安甫、王蕃、史良佐、李熙、任諾、姚學禮、張鳴鳳、蔣欽、曹閔、黃昭道、蕭乾元等联名上疏请求罢免太监馬永成、魏彬、劉瑾、傳興、羅祥、谷大用等人。劉瑾大怒，命下詔獄，杖三十，除名清·张廷玉等，《明史》（卷188）：時「八黨」竊柄，朝政日非。崑偕十三道御史薄彥徽、葛浩、貢安甫、王蕃、史良佐、李熙、任諾、姚學禮、張鳴鳳、蔣欽、曹閔、黃昭道、王弘、蕭乾元等，上疏極諫曰：「自古奸臣欲 擅主權，必先蠱其心志。如趙高勸二世嚴刑肆志，以極耳目之娛；和士開說武成毋自勤約，宜及少壯為樂；仇士良教其黨以奢靡導君，勿使親近儒生，知前代興亡之故。其君惑之，卒皆受禍。陛下嗣位以來，天下顒然望治。乃未幾寵倖奄寺，顛覆典刑。太監馬永成、魏彬、劉瑾、傳興、羅祥、谷大用輩共為蒙蔽，日事宴遊。上干天和，災祲疊告，廷臣屢諫，未蒙省 納。若輩必謂宮中行樂，何關治亂，此正奸人欺君之故術也。陛下廣殿細旃，豈知小民窮 簷蔀屋風雨之不庇；錦衣玉食，豈知小民祁寒暑雨凍餒之弗堪；馳騁宴樂，豈知小民疾首蹙 頞赴訴之無路。昨日雷震郊壇，彗出紫微，夏秋亢旱，江南米價騰貴，京城盜賊橫行，可恣 情縱欲，不一顧念乎？閣部大臣受顧命之寄，宜隨事匡救，弘濟艱難，言之不聽，必伏闕死 諫，以悟聖意。顧乃怠緩悅從，巽順退託。自為謀則善矣，如先帝付委、天下屬望何？伏望 側身修行，亟屏永成輩以絕禍端，委任大臣，務學親政，以還至治。」疏至，朝事已變，劉健、謝遷皆被逐。於是彥徽為首，復上公疏，請留健、遷，而罪永成、瑾等。瑾怒，悉逮下詔獄，各杖三十，除名。昭道、弘、乾元逮捕未至，命即南京闕下杖之。《明武宗毅皇帝實錄卷之二十二》：正德二年閏正月，先是給事中艾洪等劾太監高鳳，並侄錦衣衛指揮高得林納賄謀升。有旨准鳳致仕，得林管事如舊。及大學士劉徤、謝遷之致仕也，給事中呂翀、劉茝又上疏乞留之。南京協同守備武靖伯趙承慶傳其奏稿，辦事官馮垚錄邸報往應天，府尹陸珩以之傳示諸司，於是兵部尚書林瀚聞之嘆息。南京給事中戴銑、李光翰、任惠、徐蕃、牧相、徐暹亦劾鳳、得林，又與南京御史薄彥徽、貢安甫、王蕃、葛浩、史良佐、李熙、任諾、姚學禮、張鳴鳳、陸昆、蔣欽、曹閔、黃昭道、王弘、蕭乾元等各具疏言健、遷 先朝元老，不宜輕去；又言上晏朝廢學，與六七內臣、新進佞幸游宴、馳騁、射獵等事。上大怒，差官校械系銑、彥徽等，下鎮撫司獄鞫之，而任諾、王蕃詭奏，事不與知，獄具，請法司擬罪，詞連承慶、瀚、珩、洪、翀、茝、垚，詔承慶、瀚、珩姑勿究，承慶停半祿閑住，瀚、珩各降三級致仕，杖茝、洪、翀等三人、銑等六人、彥徽等十二人於闕下，昭道、弘、乾元、垚逮未至，即南京闕下杖之，俱令為民。既而吏部擬降瀚為浙江布政司右參政，珩為兩淮都轉運鹽使司同知，俱致仕，報可。。正德六年十一月起用为廣東佥事，十二年二月升副使。

 家族 
曾祖王秀翁；祖父王舍宗；父王清，母陳氏。具庆下。

参考文献

Category:王姓
Category:南京市人
Category:明朝南京監察御史
Category:明朝廣東按察司佥事
Category:明朝廣東按察司副使